ברונטה קמפבל

ביוגרפיה

קמפבל נולדה וגדלה בבלנטיר שבמלאווי. למשפחה בת חמישה אחים. אחותה הבכורה, קייט, היא שיאנית עולם ואלופת עולם בשחייה, והן מוכרות בשם "האחיות קמפבל". בשנת 2001 היגרה עם משפחתה לאוסטרליה והחלה להשתתף בתחרויות שחייה. היא מתאמנת בהדרכתו של סימון קיוזאק.

2012

במבחנים האוסטרלים לאולימפיאדת לונדון (2012) שנערכו באדלייד זכתה קמבל במקום שני במשחה ל-50 מטר חופשי בתוצאה של 24.61 שניות, אחרי אחותה קייט (24.44 שניות). במשחקים עצמם, היא סיימה במקום 10 במשחה ל-50 מטר חופשי בתוצאה של 24.94 שניות, בשלב המוקדמות היא קבעה תוצאה של 24.87 שניות.

2013

באליפות העולם שנערכה בברצלונה ספרד ביולי 2013 זכתה קמפבל במדליית כסף במשחה שליחות 4x100 מטר חופשי ביחד עם אחותה הבכורה קייט קמפבל, אמה מקאון ואלישיה קוטס בשיא אוקיאניה חדש של 3:32.43 דקות, אחרי ארצות הברית שקבעה שיא אמריקה חדש של 3:32.31 דקות ולפני הולנד (3:35.77 דקות).

שיאנית עולם בשליחות

במשחקי חבר העמים שנערכו בגלאזגו, סקוטלנד בסוף יולי 2014 זכתה קמפבל, ב-4 מדליות, 2 זהב, 1 כסף ו-1 ארד. מדליות זהב, במשחה שליחות 4x100 מטר חופשי ביחד עם מלני רייט, אמה מקאון ואחותה קייט בשיא עולם חדש של 3:30.98 דקות, שיפור לשיא העולם בן ה-5 שנים של הולנד (3:31.72 דקות) ובמשחה שליחות 4x100 מטר מעורב בתוצאה של 3:56.23 דקות. מדליית כסף, במשחה ל-100 מטר חופשי בשיא אישי חדש של 52.86 שניות ומדליית ארד, במשחה ל-50 מטר חופשי בתוצאה של 24.20 שניות.
שלושה שבועות לאחר מכן, באליפות הפאן פסיפיק בשחייה שנערכה בגולד קואוסט, קווינסלנד באוגוסט אותה שנה זכתה קמפבל ב-3 מדליות, זהב ו-2 כסף. מדליית זהב, במשחה שליחות 4x100 מטר חופשי בשיא אליפות חדש של 3:32.46 דקות, לפני ארצות הברית (3:34.23 דקות) ויפן (3:39.06 דקות). מדליות כסף, במשחה ל-50 מטר חופשי בתוצאה של 24.56 שניות, אחרי אחותה קייט שקבעה שיא אליפות חדש של 23.96 שניות ולפני שנטל ון לנדהם מקנדה (24.69 שניות) ובמשחה ל-100 מטר חופשי בתוצאה של 53.45 שניות, אחרי אחותה (52.72 שניות) ולפני סימון מנואל מארצות הברית (53.71 שניות).

סגנית אלופת עולם (בריכת 25 מטר)

באליפות העולם (בריכת 25 מטר) שנערכה בדוחא, קטר בדצמבר אותה שנה זכתה קמפבל בשתי מדליות כסף, במשחה ל-50 מטר חופשי בשיא אישי חדש של 23.62 שניות, אחרי ראנומי קרומווידיויו מהולנד (23.32 שניות) ולפני דורותיאה ברנדט מגרמניה (23.77 שניות). נוסף לכך, היא סיימה במקום רביעי במשחה ל-100 מטר חופשי בשיא אישי חדש של 51.65 שניות.

אלופת עולם

באליפות העולם שנערכה בקאזאן, רוסיה באוגוסט 2015 זכתה קמפבל ב-4 מדליות, מהן 3 זהב ו-1 ארד. מדליות זהב, במשחה ל-50 מטר חופשי בשיא אישי חדש של 24.12 שניות, לפני ראנומי קרומווידיויו (24.22 שניות) ושרה שסטרם משוודיה (24.31 שניות), במשחה ל-100 מטר חופשי בשיא אישי חדש של 52.52 שניות, לפני שרה שסטרם (52.70 שניות) ואחותה קייט, אלופת העולם היוצאת (52.82 שניות) ובמשחה שליחות 4x100 מטר חופשי בשיא אליפות חדש של 3:31.48 דקות, לפני הולנד (3:33.67 דקות) וארצות הברית (3:34.61 דקות). כשחיינית רביעית היא שחתה ב"זינוק שליחות" את התוצאה המהירה באליפות (51.77 שניות). מדליית ארד, במשחה שליחות 4x100 מטר מעורב בתוצאה של 3:55.56 דקות, אחרי סין (3:54.41 דקות) ושוודיה (3:55.24 דקות).

אלופה אולימפית

באולימפיאדת ריו דה ז'ניירו (2016) זכתה קמפבל במדליית זהב, במשחה שליחות 4x100 מטר חופשי ביחד עם אמה מקאון, בריטני אלמסלי וקייט קמפבל בשיא עולם חדש של 3:30.65 דקות, לפני ארצות הברית (3:31.89 דקות) וקנדה (3:32.89 דקות), כשחיינית שלישית היא קבעה ב"זינוק שליחות" תוצאה של 52.15 שניות. נוסף לכך, היא סיימה במקום רביעי במשחה ל-100 מטר חופשי בתוצאה של 53.04 שניות, 5 מאיות השנייה איטי ממדליית ארד ובמקום שביעי במשחה ל-50 מטר חופשי בתוצאה של 24.42 שניות.

2017

באליפות העולם שנערכה בבודפשט, הונגריה ביולי 2017 זכתה קמפבל ב-3 מדליות, 2 כסף ו-1 ארד. מדליות כסף, במשחה שליחות 4x100 מטר חופשי ביחד עם שיינה ג'ק, בריטני אלמסלי ואמה מקאון בתוצאה של 3:32.01 דקות, אחרי ארצות הברית (3:31.72 דקות) ולפני הולנד (3:32.64 דקות). כשחיינית שנייה היא קבעה ב"זינוק שליחות" תוצאה של 52.14 שניות ובמשחה שליחים 4x100 מטר מעורב משולב ביחד עם מיץ' לרקין, דניאל קייב, ואמה מקאון בתוצאה של 3:41.21 דקות, אחרי ארצות הברית שקעה שיא עולם חדש של 3:38.56 דקות ולפני סין וקנדה (3:41.25 דקות). כשחיינית רביעית היא קבעה ב"זינוק שליחים" תוצאה של 52.30 שניות. מדליית ארד, במשחה שליחים 4x100 מטר מעורב ביחד עם אמילי סיבום, טיילור מקאון ואמה מקאון בתוצאה של 3:54.29 דקות, אחרי ארצות הברית שקבעה שיא עולם חדש של 3:51.55 דקות ורוסיה (3:53.38 דקות). כשחיינית רביעית היא קבעה ב"זינוק שליחות" תוצאה של 52.69 שניות. נוסף לכך, היא סיימה במקום שישי במשחה ל-50 מטר חופשי בתוצאה של 24.58 שניות ובמקום שיבעי במשחה ל-100 מטר חופשי בתוצאה של 53.18 שניות ובשני משחים אלה, היא לא הצליחה להגן על תוארה.

2018

במשחקי חבר העמים שנערכו בגולד קואוסט, קווינסלנד באפריל 2018 זכתה קמפבל ב-4 מדליות, 3 זהב ו-1 כסף. מדליות זהב במשחה ל-100 מטר חופשי בתוצאה של 52.27 שניות לפני אחותה קייט (52.69 שניות), במשחה שליחות 4x100 מטר חופשי ביחד עם שיינה ג'ק, אמה מקאון ואחותה קייט בשיא עולם חדש של 3:30.05 דקות, שיפור לשיא העולם בן השנתיים של אוסטרליה (3:30.65 דקות). כשחיינית שנייה היא קבעה ב"זינוק שליחות" תוצאה של 52.03 שניות ובמשחה שליחות 4x100 מטר מעורב בתוצאה של 3:54.36 דקות, כשחיינית רביעית היא קבעה ב"זינוק שליחות" תוצאה של 51.57 שניות. מדליית כסף במשחה ל-50 מטר חופשי ביחד עם טיילור ראק מקנדה בתוצאה של 24.26 שניות, אחרי אחותה קייט שקבעה שיא אוקיאניה ובשיא חבר העמים חדש של 23.78 שניות.

2019

באליפות העולם שנערכה בקוואנגג'ו, דרום קוריאה ביולי 2019 זכתה קמפבל ב-3 מדליות, 2 זהב ו-1 כסף. מדליות זהב, במשחה שליחות 4x100 מטר חופשי ביחד עם בריאנה תורסל, אמה מקאון וקייט קמפבל בשיא אליפות חדש של 3:30.21 דקות, לפני ארצות הברית שקבעה שיא אמריקה חדש של 3:31.02 דקות וקנדה שקבעה שיא לאומי חדש של 3:31.78 דקות ובמשחה שליחים 4x100 מטר מעורב משולב כששחתה בשלב המוקדמות. מדליית כסף, במשחה שליחים 4x100 מטר חופשי משולב ביחד עם קייל צ'למרס, קלייד לואיס ואמה מקאון בתוצאה של 3:19.97 דקות, אחרי ארצות הברית שקבעה שיא עולם חדש של 3:19.40 דקות ולפני צרפת (3:22.11 דקות). נוסף לכך, היא סיימה במקום שמיני במשחה ל-50 מטר חופשי בתוצאה של 24.48 שניות.